CELEX: 62022TN0022
Language: mt
Date: 2022-01-13 00:00:00
Title: Kawża T-22/22: Rikors ippreżentat fit-13 ta’ Jannar 2022 – AL vs Il-Kunsill

7.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/28
            
         
      Rikors ippreżentat fit-13 ta’ Jannar 2022 – AL vs Il-Kunsill
      (Kawża T-22/22)
      (2022/C 109/38)
      Lingwa tal-kawża: l-Ingliż
      
         Partijiet
      
      
         Rikorrent: AL (rappreżentant: R. Rata, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  prinċipalment, tannulla d-deċiżjoni tal-konvenut tas-27 ta’ Settembru 2021 li permezz tagħha r-rikorrent tneħħa mill-pożizzjoni tiegħu;
               
            
                  —
               
               
                  tintegra mill-ġdid lir-rikorrent bħala uffiċċjal tas-Segretarjat Ġenerali tal-Kunsill (SĠK) fil-funzjoni tiegħu u fil-pożizzjoni preċedenti tiegħu;
               
            
                  —
               
               
                  tibgħat lura l-fajl lis-SĠK għall-ftuħ mill-ġdid tal-proċedura dixxiplinari b’konformità tal-Artikolu 28 tal-Anness IX tar-Regolamenti tal-Persunal tal-Unjoni Ewropea fid-dawl tal-fatti kollha stabbiliti fid-deċiżjonijiet tal-Awtorità tal-Ħatra meħuda wara d-data tad-deċiżjoni kkontestata;
               
            
                  —
               
               
                  tqajjem ex officio kwalunkwe kwistjoni ta’ interess pubbliku li l-Qorti Ġenerali tikkunsidra utli;
               
            
                  —
               
               
                  tikkundanna lill-konvenut għall-ispejjeż tiegħu u għall-ispejjeż sostnuti mir-rikorrent.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tlettax-il motiv.
      
                  1.
               
               
                  L-ewwel motiv, ibbażat fuq il-ksur tal-Artikolu 22(1) tal-Anness IX tar-Regolamenti tal-Persunal u fuq amministrazzjoni ħażina.
               
            
                  2.
               
               
                  It-tieni motiv ibbażat fuq il-ksur tal-punt a tal-Artikolu 10 tal-Anness IX tar-Regolamenti tal-Persunal, sa fejn (i) is-sanzjoni ma hijiex proporzjonata man-natura tal-allegati nuqqasijiet (rigward l-allowances miġbura minn omm ir-rikorrent bħala wild dipendenti) u maċ-ċirkustanzi li fihom seħħew l-allegati nuqqasijiet u fejn (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni.
               
            
                  3.
               
               
                  It-tielet motiv ibbażat fuq il-ksur tal-punt a tal-Artikolu 10 tal-Anness IX tar-Regolamenti tal-Persunal, sa fejn (i) is-sanzjoni imposta ma hijiex proporzjonata man-natura tal-allegati nuqqasijiet (rigward l-allowances miġbura għall-foster care ta’ A u B) u maċ-ċirkustanzi li fihom seħħew l-allegati nuqqasijiet u fejn (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni.
               
            
                  4.
               
               
                  Ir-raba’ motiv ibbażat fuq il-ksur tal-punt a tal-Artikolu 10 tal-Anness IX tar-Regolamenti tal-Persunal, sa fejn (i) is-sanzjoni imposta ma hijiex proporzjonata man-natura tal-allegati nuqqasijiet (rigward it-talbiet imressqa fl-2014 abbażi tal-istatus ta’ wild dipendenti ta C u D) u maċ-ċirkustanzi li fihom seħħew l-allegati nuqqasijiet u fejn (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni.
               
            
                  5.
               
               
                  Il-ħames motiv, ibbażat fuq il-ksur tal-punt b tal-Artikolu 10 tal-Anness IX tar-Regolamenti tal-Persunal, sa fejn (i) l-allegati nuqqasijiet ma mminawx l-integrità, ir-reputazzjoni jew l-interessi tas-SĠK u fejn (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni.
               
            
                  6.
               
               
                  Is-sitt motiv, ibbażat fuq il-ksur tal-punt ċ tal-Artikolu 10 tal-Anness IX tar-Regolamenti tal-Persunal, sa fejn (i) in-nuqqas ma jimplikax azzjonijiet intenzjonati iżda pjuttost negliġenza u (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni u minn ksur tal-Artikolu 85 tal-Regolamenti tal-Persunal minħabba assenza ta’ intenzjoni li titqarraq l-amministrazzjoni.
               
            
                  7.
               
               
                  Is-seba’ motiv, ibbażat fuq il-ksur tal-punt d tal-Artikolu 10 tal-Anness IX tar-Regolamenti tal-Persunal, sa fejn (i) il-motivazzjoni tan-nuqqas kienet prinċipalment l-interess superjuri u l-benesseri tat-tfal u fejn (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni.
               
            
                  8.
               
               
                  It-tmien motiv, ibbażat fuq il-ksur tal-punt e tal-Artikolu 10 tal-Anness IX tar-Regolamenti tal-Persunal, sa fejn (i) il-grad u l-anzjanità tar-rikorrent kienu medji sa baxxi u fejn (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni.
               
            
                  9.
               
               
                  Id-disa’ motiv, ibbażat fuq ksur tal-punt g tal-Artikolu 10 tal-Anness IX tar-Regolamenti tal-Persunal, sa fejn (i) il-livell tar-responsabbiltajiet u tal-funzjoni tar-rikorrent kien medju sa baxx u fejn (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni.
               
            
                  10.
               
               
                  L-għaxar motiv, ibbażat fuq il-ksur tal-punt h tal-Artikolu 10 tal-Anness IX tar-Regolamenti tal-Persunal, sa fejn (i) in-nuqqas ma kienx jinvolvi att jew aġir ripetut u fejn (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni.
               
            
                  11.
               
               
                  Il-ħdax-il motiv, ibbażat fuq il-ksur tal-punt i tal-Artikolu 10 tal-Anness IX tar-Regolamenti tal-Persunal, sa fejn (i) l-aġir tar-rikorrent matul il-karriera tiegħu kien irreprensibbli u fejn (ii) id-deċiżjoni kkontestata ma hijiex suffiċjentement immotivata, (iii) id-deċiżjoni kkontestata tikser il-preżunzjoni ta’ innoċenza u (iv) id-deċiżjoni kkontestata tirriżulta minn żball manifest ta’ evalwazzjoni.
               
            
                  12.
               
               
                  It-tnax-il motiv, ibbażat fuq il-ksur tal-prinċipju ta’ protezzjoni tal-aspettattivi leġittimi u tal-prinċipju ta’ amministrazzjoni tajba.
               
            
                  13.
               
               
                  It-tlettax-il motiv, ibbażat fuq il-ksur tad-dmir ta’ premura fir-rigward tal-uffiċjali u tal-persuni dipendenti minnhom.